Projekts

**“Grozījums Ministru kabineta 2016.gada 12.aprīļa noteikumos Nr.227 “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts **„Grozījums Ministru kabineta 2016.gada 12.aprīļa noteikumos Nr.227 “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi”** (turpmāk – MK noteikumu projekts) izstrādāts atbilstoši *Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 12.aprīļa noteikumu Nr.227 “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” (turpmāk – 3.1.1.5.pasākums) īstenošanas noteikumi” (turpmāk – MK noteikumi Nr.227) 5.punktā ir norādīts 3.1.1.5.pasākuma ietvaros plānotais Eiropas Reģionālā attīstības fonda finansējums (turpmāk – ERAF) – 24 855 142 *euro*, pieejamais ERAF finansējums, ņemot vērā snieguma rezervi, ir 23 339 097*euro*.  Ministru kabineta 2015.gada 1.decembra noteikumu Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” (turpmāk - 3.2.1.2.pasākums) īstenošanas noteikumi” 9.punkta ievaddaļā ir norādīts 3.2.1.2.pasākumam plānotais kopējais attiecināmais finansējums - 60 944 588 *euro.*  3.1.1.5.pasākuma ietvaros atklātā projektu iesniegumu atlasē sadarbības iestādē ir apstiprināmi projektu iesniegumi par kopējo ERAF finansējuma summu 23 597 835*euro*, līdz ar to ir nepietiekams ERAF finansējums līgumu slēgšanai ar finansējuma saņēmējiem par projektu īstenošanu 258 738 *euro* apmērā.  Līdz 2017.gada 1.aprīlim 3.1.1.5.pasākuma ietvaros no 77 sadarbības iestādē iesniegtajiem projekta iesniegumiem ir atbalstīti 39 projekta iesniegumi un noslēgti 39 līgumi ar finansējuma saņēmējiem par projektu īstenošanu. Ir pabeigts viens projekts un finansējuma saņēmējs ir iesniedzis sadarbības iestādē noslēguma maksājuma pieprasījumu. Līdz ar to ir uzsākusies 3.1.1.5.pasākuma uzraudzības rādītāju izpilde. Ir atbalstīts 1 komersants, kas saņēmis atbalstu (grantu), un projekta īstenošanas rezultātā tiek radītas jaunas 12 (pilnslodzes ekvivalents) darba vietas. Kopējās pabeigtā projekta attiecināmās izmaksas - 1 009 798,44 *euro,* tai skaitā ERAF - 454 409,29 *euro* un privātais līdzfinansējums – 555 389,15 *euro.*  Ņemot vērā iepriekš minēto, Ekonomikas ministrija ierosina pārdalīt finansējumu 275 545 *euro* (tai skaitā snieguma rezervi 16 807 *euro*) apmērā no 3.2.1.2.pasākuma uz 3.1.1.5.pasākumu.  Tādējādi notiks pārdale starp diviem specifiskā atbalsta mērķa pasākumiem, kuri mērķēti uz atbalstu komersantiem, kuri atbilst sīko (mikro), mazo un vidējo uzņēmumu (turpmāk – MVU) statusam saskaņā ar Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) 1. pielikumu. Finansējuma pārdale no 3.2.1.2.pasākuma uz 3.1.1.5.pasākumu neietekmē finansējuma mērķi un MVU mērķu sasniegšanu. Palielinot ERAF finansējumu 3.1.1.5.pasākuma ietvaros, palielināsies arī privātā līdzfinansējuma apjoms.  Ekonomikas ministrijas ierosinātās izmaiņas neietekmēs finansējuma saņēmējus. Pārdales rezultāts neradīs nelabvēlīgas sekas 3.1.1.5.pasākuma uzraudzības rādītājiem un to vērtības nesamazināsies. Tas veicinās apstrādes rūpniecībā jaunizveidoto darba vietu radīšanu – tiks radītas vismaz 8 (pilnslodzes ekvivalents) jaunas darba vietas, un atbalstīts 1 komersants, kas saņems atbalstu (grantu). Tāpat finansējuma pārdale neradīs negatīvas sekas 3.1.1.5.pasākuma mērķa grupai un projektu iesniedzējiem. Ņemot vērā augstāk minēto, ir nepieciešams MK noteikumu Nr.227 5.punktā precizēt ERAF finansējumu atbilstoši MK noteikumu projektā paredzētajam. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | MK noteikumu projekts skar darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” mērķa grupu - sīkos (mikro), mazos un vidējos komersantus, kas veic saimniecisko darbību apstrādes rūpniecības nozarēs (saskaņā ar NACE [2.](https://likumi.lv/ta/id/281590-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#n2)red. C sadaļu "Apstrādes rūpniecība"), kā arī projektu iesniedzējus (finansējuma saņēmējus) - komersantus, nodibinājumus un ostu pārvaldes. |
| 2. | Tiesiskā regulējuma ietekme uz tautsaimniecību un administratīvo slogu | | MK noteikumu projekts nepalielina administratīvo slogu |
| 3. | Administratīvo izmaksu monetārs novērtējums | | MK noteikumu projekts šo jomu neskar |
| 4. | Cita informācija | | Nav |
|  | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti | MK noteikumu projekts ir saistīts ar Ekonomikas ministrijas sagatavoto Ministru kabineta noteikumu projektu *“Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi”,* kurš tiek virzīts uz Ministru kabinetu vienlaicīgi ar MK noteikumu projektu. | |
| 2. | Atbildīgā institūcija | Ekonomikas ministrija | |
| 3. | Cita informācija | Nav | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildē ir iesaistīta Centrālā finanšu un līgumu aģentūra (sadarbības iestāde). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija |
| 3. | Cita informācija | Nav |

**Anotācijas III, V un VI sadaļa – projekts šīs jomas neskar.**

Ministru prezidenta biedrs,

ekonomikas ministrs A. Ašeradens

Vīza:

Ekonomikas ministrijas valsts sekretārs J. Stinka

19.04.2017 11:26

880

L.Jenerte

Tel.: 67013059

e-pasts: [Liene.Jenerte@em.gov.lv](mailto:Liene.Jenerte@em.gov.lv)